ญาตินักโทษตายปริศนา วอนหยุดแชร์ภาพศพ แจ้ง ตร. หาตัวคนซ้อมลงโทษ
ญาตินักโทษตายปริศนาในคุก แจ้งความ ตร. หาตัวคนซ้อมเอาผิดข้อหาทำร้ายร่างกาย วอนโซเชียลหยุดแชร์ภาพศพ บอกทำใจลำบาก ซ้ำสงสารลูกผู้ตาย  ,จากกรณีมีหญิงสาวรายหนึ่งเขียนข้อความร้องเรียน ไปยังเพจแหม่มโพธิ์ดำ ว่า ญาติเสียชีวิต ระหว่างถูกคุมขังในเรือนจำกลางสมุทรปราการ หรือเรือนจำคลองด่าน โดยคาดว่าจะถูกทำร้ายร่างกายก่อนเสียชีวิต เมื่อวันที่ 18 เม.ย.61 ,ความคืบหน้าเมื่อเวลา 14.00 น. วันที่ 21 เม.ย.61 ที่ สภ.คลองด่าน  จ.สมุทรปราการ นายอนันต์ บุญญะเสมา อายุ 64 ปี บิดา และนางมะลิ บุญญะเสมา อายุ 70 ปี มารดาของนายพัฒนชิรพงฐ์ บุญญะเสมา อายุ 34 ปี ผู้ต้องขังคดียาเสพติด ที่เสียชีวิตระหว่างถูกคุมขังในเรือนจำกลางกลางสมุทรปราการ พร้อมทนายความ และ น.ส.วนิชชา อูยุบ อายุ 28 ปี ภรรยา ของนายพัฒนชิรพงฐ์ เดินทางเข้าพบ พ.ต.อ.ศุภณัฎฐ์ เจริญเรืองสกุล รอง ผบก.ภ.จ.สมุทรปราการ พ.ต.อ.พีรศักดิ์ รอดบน ผกก.สภ.คลองด่าน พ.ต.อ.สรวิศ สุขแพทย์ ผกก.สภ.บางบ่อ และ พ.ต.ท.ปภาณ วงศ์ชนเดช รอง ผกก.(สอบสวน) สภ.คลองด่าน จ.สมุทรปราการ เพื่อร้องทุกข์กล่าวโทษ และให้เจ้าหน้าที่ตำรวจหาตัวผู้กระทำความผิดที่ทำให้บุตรชายเสียชีวิตมาดำเนินคดี,โดยทางบิดาและมารดาได้มอบอำนาจให้นายชุติพงศ์ บุญเกิด ทนายความจากสำนักงานทนายความเกิดผล แก้วเกิด เป็นผู้แจ้งความดำเนินคดี ในข้อหาทำร้ายร่างกายจนถึงแก่ความตาย เนื่องจากญาติปักใจเชื่อว่าตายผิดธรรมชาติ,พ.ต.อ.ศุภณัฎฐ์ เจริญเรืองสกุล รอง ผบก.ภ.จ.สมุทรปราการ กล่าวว่า ตนได้รับมอบหมายจาก พล.ต.ต.ธรรมนูญ ไตรทิพยพงศ์ ผบก.ภ.จ.สมุทรปราการ ให้เข้ามากำกับดูแลการทำคดีนี้อย่างใกล้ชิด โดยให้ความเป็นธรรมกับทุกฝ่าย ซึ่งคดีดังกล่าวมีความเกี่ยวพันกันใน 2 ท้องที่ คือ สภ.บางบ่อ ซึ่งเป็นที่ตั้งของ รพ.บางบ่อ ซึ่งเป็นจุดที่นายพัฒนชิรพงฐ์ เสียชีวิต และ สภ.คลองด่าน ซึ่งเป็นสถานที่ตั้งของเรือนจำกลางสมุทรปราการ จึงให้พนักงานสอบสวนทั้งสองแห่ง มาทำงานร่วมกัน และสอบปากคำญาติของนายพัฒนชิรพงฐ์ ไว้ก่อน,แต่ทั้งนี้ต้องรอผลผ่าพิสูจน์จากนิติเวชมาประกอบสำนวน เพื่อยืนยันว่าเสียชีวิตด้วยสาเหตุใด ผิดธรรมชาติหรือไม่,ด้า นางปทุมมา บุญญะเสมา อายุ 43 ปี พี่สะใภ้ของ นายพัฒนชิรพงฐ์ กล่าวว่า ทางญาติขอให้ชาวโซเชียล หยุดแชร์ภาพศพ อยากให้เป็นไปตามกระบวนการทางกฎหมาย เพราะการที่มีภาพศพหลุดไปในโซเชียลทางญาติก็ไม่ได้อนุญาตให้เอาไปลง ยิ่งมีการแชร์ต่อก็ทำให้ทางญาติทำใจได้ลำบาก และสงสารลูกๆ ของ นายพัฒนชิรพงฐ์ ที่ต้องมาเห็นภาพที่ไม่ดี ส่วนศพก็คิดว่าจะทำการฌาปนกิจตามปกติ,ขณะเดียวกันที่เรือนจำกลางสมุทรปราการ ได้มีคณะกรรมการตรวจสอบข้อเท็จจริงกรมราชทัณฑ์ ที่ พ.ต.อ.ณรัชต์ เศวตนันท์ อธิบดีกรมราชทัณฑ์ แต่งตั้งได้เข้ามาสอบสวนเรื่องที่เกิดขึ้น แต่เจ้าหน้าที่ยังไม่เปิดเผยในรายละเอียด ว่าคณะกรรมการชุดดังกล่าวได้สอบสวนในเรื่องใดบ้าง.
ญาตินักโทษตายปริศนาในคุก แจ้งความ ตร. หาตัวคนซ้อมเอาผิดข้อหาทำร้ายร่างกาย วอนโซเชียลหยุดแชร์ภาพศพ บอกทำใจลำบาก ซ้ำสงสารลูกผู้ตาย  
นักโทษ,ตายในคุก,โดนซ้อม,เรือนจำปากน้ำ,แจ้งความเอาผิด,ข่าวทั่วไป